غيمكن لاي مواطن صبليوني يبدل سميتو والجنس ديالو بلا مايحتاج لتقديم تقارير طبية أو الخضوع للعلاج الهرموني، إلى صادقات الحكومة الصبليونية على واحد مشروع قانون جديد. وغيمكن لأي واحد عندو الجنسية الإسبانية، ابتداء من 16 العام على الأقل، او حتى 14 العام فبعض الحالات، يولي قادر، من خلال طلب صغير، يختار الجنس ديالو فسجل الحالة المدنية، وهذشي إلى تعتمد مشروع قانون نهار الثلاثاء 29 يونيو من طرف البرلمان، وهو المشروع اللي قدماتو حكومة بيدرو سانشيز اليسارية. هذا المشروع، اللي خلق توتر قوي بين الاشتراكيين والحزب اليساري الراديكالي بوديموس، غيرجع اسبانيا وحدة من بين الدول القليلة فأوروبا اللي كتسمح بتقرير الأفراد لمصيرهم على مستوى الجنس. وأكدات وزيرة المساواة إيرين مونتيرو، فمؤتمر صحفي بعد مجلس الوزراء، أن المشروع “كيضمن المساواة الحقيقية والفعالة للأشخاص العابرين جنسياً” ، و”حقوق مهمة كاملة لشعب LGTBI المنتهكة حاليًا في بلدنا”، حسب تعبيرها. وحسب نسخة من المشروع اطلعات عليها وكالة الأنباء الفرنسية، “كيمكن لأي واحد عندو الجنسية الإسبانية ووصل ل16 لعام أو كثر، يطلب تصحيح لجنسو وتسمو المسجل في سجل الأحوال المدنية”.، وهذشي دون الحاجة إلى تقديم تقارير طبية أو الخضوع للعلاج الهرموني. وزادت مونتيرو ، العضوة ف”بوديموس”، : “حنا كنعترفو بالحق فالتحديد الحر للهوية الجندرية، وحنا ملتزمين باش مايتعتبروش العابريت مرضى فبلادنا من دابا لفوق”. التفاصيل هنا: 
اسبانيا باركة على البوطون فالحقوق والحريات.. قريب غادي يولي عند الصبليونيين الحق يختارو الجنس ديالهم